open-index/open-wikipedia-markdown huggingface dataset:
Teresa Grøtan

**Teresa Grøtan** (født 1974) er en norsk journalist og forfatter bosatt i Bergen. Hun er er festivalsjef for Bergen internasjonale litteraturfestival.

Grøtan er utdannet Master of Arts fra University of KwaZulu-Natal i Sør-Afrika. Hun var redaktør for *[[Syn og Segn]]* 2004–05, og redaktør for det engelskspråklige forskningsmagasinet *[[Global Knowledge]]* i 2004-2008.

I 2010 mottok hun hederlig omtale av *Internasjonal Reporter* for artikkelen *Gjelda etter Yunus*, som sto på trykk i Dagbladet Magasinet. I 2013 mottok hun Blixprisen.

## Bokutgivelser
* *Nelson Mandela* i serien *Ikon* –  biografi for ungdom, Gyldendal 2008
* *Globaliseringsboka* – sakprosa for ungdom, Samlaget 2009
* *Klara kan mykje rart om klede* – barnebok, Samlaget 2011
* *Klara kan mykje rart om mat* – barnebok, Samlaget 2012
* *Sandton-Soweto t/r* i antologien *Signatur : nye norske stemmer* – Cappelen Damm 2014
* *Hvit bagasje* i antologien *Granta* nr. 3 – Gyldendal 2015
* *Før øya synker* – sakprosa for ungdom, Gyldendal 2018

## Referanser
Chiles naturlige regioner

Ettersom Chile strekker seg fra omtrent 625 kilometer nord for Stenbukkens vendekrets til rundt 1400 kilometer nord for den sydlige polarsirkelen, finnes det på landets territorium et bredt utvalg av jordens klimatyper. I 1950 definerte CORFO (Corporación de Fomento de la Producción de Chile) seks naturlige regioner i Chile: Norte Grande, Norte Chico, Nucleo Central, Concepción y La Frontera, Los Lagos og Los Canales. Hver naturlige region har sin egen karakteristiske vegetasjon, fauna, klima, og sin egen distinkte topografi. Selv om denne territoriale oppdelingen aldri ble brukt som administrative enheter, fortsetter de naturlige regionene å bli brukt som referanse.
 
De naturlige regionene er (regnet fra nord til sør, og redusert til fem naturlige regioner, hver av dem adskilt av en elv, som er markert med blått i tabellen):

## Eksterne lenker
*
Slaget om Monte Ortigara

**Slaget om Monte Ortigara**  ble utkjempet mellom Italia og Østerrike-Ungarn på den italienske fronten under første verdenskrig. Slaget ble utkjempet mellom 10. og 25. juni 1917 om kontrollen over toppen av Monte Ortigara i Asiago-platået.

Slaget kom som en følge av at den østerrikske Trentino-offensiven hadde forverret de italienske posisjonene hvor deres styrker ved Cadore, Carnia og Isonzo var blitt mer utsatte.

Det italienske angrepet var svært konsentrert, men selv om den italienske styrken var tre ganger større, sto de likevel overfor en rekke problemer:
* De østerrikske posisjonene var svært sterke
* Posisjonene favoriserte det østerrikske artilleriet
* De italienske linjene var overbefolkede og det var vanskelig for dem å manøvrere
* Det var kjent for østerrikerne at den italienske offensiven ville komme

## Litteratur
*

## Eksterne lenker
* Slaget om Monte Ortigara
Point of No Return

***Point of No Return***, også kjent som ***The Assassin***, er en amerikansk actionfilm fra 1993 regissert av John Badham.

Dette var en remake (nyinnspilling) av Luc Bessons film *[[Nikita]]* fra 1990. De viktigste rollene spilles av Bridget Fonda, Gabriel Byrne, Miguel Ferrer og Harvey Keitel.

## Sammendrag.
I Washington, DC er Maggie Hayward (spilt av Bridget Fonda) en rusmiddelavhengig kvinne som blir funnet skyldig i å ha myrdet en politibetjent, og skal snart henrettes ved dødsstraff. Hennes død blir forfalsket, og en spion ved navn Bob (spilt av Gabriel Byrne) informerer henne om at hun nå arbeider for ham. Maggie, som har lite valg, godtar motvillig med på å samarbeide. Hun begynner en intensiv trening som blant annet inkluderer kampsport, og skytevåpen-opplæring.

En annen agent, Amanda (spilt av Anne Bancroft) hjelper henne med å bli en raffinert, vakker kvinne. Hun blir Invitert på middag hos Bob, som informerer henne om hennes første jobb: Et attentat mot noen som spiser ved samme restaurant. Maggie dreper denne personen og en livvakt, før hun forfølges av en rekke andre livvakter. Hun skyter flere av dem, før hun stikker av. Denne oppgaven var hennes siste øvelse, og hun har nå gjennomført opplæringen.

Neste morgen reiser hun til California, hvor hun snart inngår et romantisk forhold med J.P. (spilt av Dermot Mulroney) men Maggie begynner raskt å mislike sitt arbeid som profesjonell morder. Hennes dobbelt-liv truer også forholdet til J.P. Bob samtykker i å få henne ut av jobben, hvis hun fullfører hans neste oppgave.

Den nye jobben gå etter Angela, kjæresten til Fahd Bakhtiar, en iransk atomvåpen-selger. Jobben viser seg å bli problematisk, og resulterer i dødsfallet til Angelas to livvakter. Maggies partner, Beth, blir også skadd. En annen agent, Victor, blir også sendt inn for å kvitte seg med likene og redde oppdraget. Men det Maggie ikke vet, er Victor også har fått ordre om å drepe både Maggie og Beth på grunn av deres feilgrep.

## Skuespillere
* Bridget Fonda som Maggie Hayward.
* Gabriel Byrne som Bob
* Dermot Mulroney som J.P.
* Anne Bancroft som Amanda
* Harvey Keitel som Victor
* Miguel Ferrer som Kaufman
* Olivia d'Abo som Angela
* Richard Romanus som Fahd Bakhtiar
* Lorraine Toussaint som Beth

## Eksterne lenker
*
Anders Tettli Rennemo

**Anders Tettli Rennemo** (født 16. mai 1988) er en norsk tidligere langrennsløper som representerte Henning Skilag og Leksvik Idrettslag. Han er bror til Kristian Tettli Rennemo.

Han fikk sin debut i verdenscupen i langrenn den 10. mars 2012 på femmila i Holmenkollen.

Han la opp i 2017.

## Referanser


## Eksterne lenker
*
Monte Ortigara

**Monte Ortigara** er et fjell i det nordlig Italia med en høyde på  moh.

Fjellet var åsted for et større slag som ble utkjempet mellom 10. og 25. juni 1917 mellom Italia og Østerrike-Ungarn på den italienske fronten under første verdenskrig.
Erik Dietman

**Erik Dietman** (født 11. september 1937 i Jönköping, død 28. juni 2002 i Paris) var en svensk-fransk maler, tegner og billedhugger, som var påvirket av Marcel Duchamp, dadaismen og Fluxus, og som arbeidet i mange materialer og med en humoristisk innstilling.

Erik Dietman er utdannet ved Konsthögskolan i Malmö, og flyttet til Frankrike i 1959. Han bodde der til han døde i 2002. Ved siden av sin egen praksis underviste han ved Académie des Beaux-Arts i Paris, og ved Kungliga Konsthögskolan i Stockholm.

Han hadde regelmessig utstillinger i Sverige, men også i Danmark og Finland. Dietmans store retrospektive utstilling var på Moderna Museet i Stockholm i 1987. Utstillingen ble også vist i Helsingfors, Amsterdam og Lyon. I 1994 hadde Erik Dietman en stor utstilling på Pompidou-senteret i Paris.

Offentlige verk av ham finnes i Paris, andre steder i Frankrike, Seoul, Värnamo, Stockholm og Italia. Han har også bidratt til Skulpturlandskap Nordland med installasjonen «Steinar Breiflabb» i Brønnøysund. Han var ridder av Æreslegionen.

## Referanser


## Litteratur
* 
* 
*
Oddvar I.N.

**Oddvar I.N.** (født **Oddvar Darén** 11. juli 1953 i Vesterålen) er en norsk kunstner, som arbeider med maleri, skulptur, objekter og landskapskunst. Han bor og arbeider i Trondheim sammen med sin kone Leiken Vik.

Han er utdannet fra Kunstakademiet i Trondheim 1977-81 og Jan van Eyck-akademiet i Maastricht 1982-84.  Han har hatt en rekke verv og roller i norsk kunstliv, blant annet som kunstnerisk konsulent for Operahuset i Oslo.

Han har bidratt til Skulpturlandskap Nordland med installasjonen «Opus for himmel og jord» i Vevelstad.

## Referanser
1956 i Argentina

Begivenheter i året **[[1956]] i [[Argentina]]**.

## Statsleder
*President – Pedro Eugenio Aramburu, Argentinas president (1955 – 1958)

## Hendelser
*6. januar – Instituto Nacional de Tecnología Agropecuaria (INTA) og Universidad Nacional del Sur opprettes.
*7. februar – Regjeringen i Pedro Eugenio Aramburu kunngjorde at forbudet mot religiøs opplæring i offentlige skoler fortsatt gjelder.
*16. mai – Opprettelsen av Parisklubben. Reforhandling av Argentinas gjeld (500 millioner dollar).
*9. juni – Sivile blir henrettet av politi med håndvåpen i Buenos Aires-provinsen i forbindelse med opprøret under "Revolución Libertadora".
*12. juni – Lederen for opprøret, Juan José Valle, blir henrettet.
*2. september – Juan Manuel Fangio vinner for tredje gang på rad Formel 1-mesterskapet.

## Films
**[[La pícara soñadora]]*, med Alfredo Alcón og Mirtha Legrand i hovedrollene.
**[[El Último perro]]*, regissert av Lucas Demare og med Hugo del Carril and Gloria Ferrandiz i hovedrollene

## Fødsler
*15. januar – Jorge Fandermole, låtskriver
*18. mars – Eduardo Alonso-Crespo, komponist og dirigent
*6. april – Sebastian Spreng, kunstner
*16. april – Gabriel Senanes, komponist
*25. mai – Peteco Carabajal, komponist, låtskriver og allroundmusiker
*1. juni – Saúl Lisazo, skuespiller
*14. juli – Julio Chávez, skuespiller
*20. juli – Julio César Falcioni, fotballkeeper og -trener
*29. november – Jorge Telerman, journalist og politiker

## Dødsfall
*11. september – Herminio Masantonio, fotballspiller (født )

## Referanser
Aleksandr Samsonov

**Aleksandr Vasiljevitsj Samsonov** (russisk: Александр Васильевич Самсонов; født  i Andrejevka, død ) var en russisk general som deltok i den russisk-japanske krig og i innledningen til første verdenskrig.

Samsonov ble offiser 18 år gammel som kornett i kavaleriet i Den keiserlige russiske hær i 1877 og generalløytnant i 1904. Under den russisk-japanske krig hadde han kommandoen over dem sibirske kosakkstyrken.

I årene 1905-1907 var han var han stabssjef ved Warszawa militærdistrikt, og ble i 1907 general og sjef for den donske kosakkarméen.

I 1909 til 1914 var han generalguvernør i Turkestan. Da første verdenskrig brøt ut fikk han kommandoen over den andre Narev-arméen, som 24. august 1914 rykket inn i det sørlige Øst-Preussen fra Polen.

Det russiske angrepet var planlagt som en knipetangsmanøver, med fremrykning på hver side av De masuriske sjøer. Dette sjølandskapet ble betraktet som vanskelig å trenge igjennom, da sjøene var adskilt av kun smale tanger og området var tungt befestet av tyskerne. Den 1. russiske armeen under Paul von Rennenkampf skulle invadere Øst-Preussen nord for sjøene, mens 2. armé under Samsonov skulle gå inn sydvest for dem. Planen var at de skulle møtes bak den tyskernes 8. armé, og deretter utslette den.

Det dårlige sambandet mellom de to russiske arméene førte til at de rykket fram i et ulikt tempo og Samsonov gikk inn i en felle. Under slaget ved Tannenberg 24.–31. august ble Samsonovs 2. armé omringet av den tyske åttende armé under ledelse av Paul von Hindenburg og led et knusende nederlag. Som følge av denne katastrofen skjøt Samsonov seg natten til 30. august i nærheten av Neidenburg i Øst-Preussen, i dagens polske Ermlandskmasuriske voivodskap.

## Referanser


## Eksterne lenker
* 
* ''Nordisk Familiebok, bind 38'' (1926), sp. 180
Kramsfugl

**Kramsfugl** er en eldre fellesbetegnelse på trost og stær. Kramsfugl ble skutt eller fanget i snare og benyttet som mat. Slik fangst har helt til etter andre verdenskrig vært en inntektskilde for folk i utkantsstrøk. Kramsfugl ble solgt direkte til forbruker eller hentet på butikken. Prisene kunne være 5 til 10 øre pr. stk.

## Kilder
Hulda Hákon

**Hulda Hákon** (født 1956) er en islandsk kunstner som arbeider både med skulptur og maleri. Hun bor i Reykjavik.

Hun er utdannet ved Myndlista- og handídaskóli Íslands 1977–1981 og ved School of Visual Arts, New York 1983.

Hennes første separatutstilling utenlands var i Visual Art Gallery, New York i 1983. Siden har hun stilt ut i Finland, Sverige, Tyskland og Xiamen, Kina. Hun er innkjøpt av de fleste islandske kunstmuseene, av Malmö Konstmuseum og Kiasma i Helsingfors. Hun har bidratt til Skulpturlandskap Nordland med installasjonen «Tre Éldar» i Vefsn.

## Referanser

## Eksterne lenker
*
Valget i Australia 2007

**Valget i Australia i 2007** var et valg til det 42. australske parlament. Det ble avholdt 24. november 2007. Den sittende statsministeren John Howard fra Liberal Party of Australia ble slått av utfordreren Kevin Rudd fra Australian Labor Party.

Den sittende statsministeren John Howard tapte også i sin valgkrets Bennelong i Sydney-området som han hadde holdt siden 1976 og hadde stemt Liberal siden den ble opprettet i 1949.
«Zorida»

**«Zorida»** var et seilskip (bark) Bygget ved Vegesack, nær Bremen, Tyskland og levert i 1867 til skipsreder Hans G. B. Sundt i Stavanger. Skipet ble vidersolgt flere ganger før hun ble hugget i 1911

## «Zorida»
* 1867: Bygget av tre i Vegesack.
* 1867: Innkjøpt som nybygg til Norge av Hans G. B. Sunt, Stavanger. Satt i fart på Ostindia
* 1884: Reder M. Berntsen
* 1890: Solgt til Leif Gundersen , Porsgrunn
* 1891: Reder i Porsgrunn  J. Johannessen
* 1892: Ombygget
* 1894. Reder i Porsgrunn Vauvert & Backa
* 1896: Solgt til P.A. Stoesen, Brevik 
* 1911: Hugget

## Kilder

* 

*  «Zorida» www.skipshistorie.net
Jernbanelinjen Berlin–Görlitz

**Jernbanelinjen Berlin–Görlitz** er en tysk jernbanestrekning mellom Berlin og Görlitz. Den er en hovedstrekning som forbinder Berlin, Brandenburg og Sachsen.

Strekningen går fra Berlin via Königs Wusterhausen, Lübben, Cottbus, Spremberg, Weißwasser og Horka til Görlitz. Opprinnelig gikk den fra *Görlitzer Bahnhof* i Berlin, siden denne ble revet i 1962 tar den av fra Ringbanen. På grunn av stor trafikk fikk forstadsbanen år 1900 egne spor mellom Berlin og Grünau, 1951 ble disse forlenget til Königs Wusterhausen. 

## Linjekart

|}

## Eksterne lenker
*
Hypotheclini

**Hypotheclini** er en liten gruppe av sommerfugler som tilhører **underfamilien [[stjertvinger]] (Theclinae)**, en del av den store familien glansvinger (Lycaenidae). Disse sommerfuglene kjennetegnes av sine distinkte fargemønstre og sitt unike utseende.

## Utseende
Artene i Hypotheclini-gruppen er **nokså små stjertvinger**, med en karakteristisk, liten stjert på bakkanten av bakvingene. Oversiden av vingene er typisk **mørk og kan ha en vakker metallglans**, noe som gir dem et skinnende utseende i lyset. Et trekk er et tydelig **hvitt felt midt på vingene**, som står i sterk kontrast til den mørke grunnfargen. Undersiden av vingene er derimot fargelagt i **hvitt og brunt**, noe som trolig gir en effektiv kamuflasje når sommerfuglen sitter med vingene lukket.

## Levevis og utbredelse
Gruppen er utbredt i **Sørøst-Asia**,  et klima som er ideelt for mange sommerfuglarter. Lite er spesifikt dokumentert om livssyklusen til artene i denne gruppen, men som andre stjertvinger er larvene sannsynligvis knyttet til spesifikke plantearter. Deres utbredelse i denne tropiske sonen indikerer at de er tilpasset de varme og fuktige forholdene som finnes der.

## Systematisk inndeling

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea) 
*** familie **[[glansvinger]]** (Lycaenidae) 
**** delgruppe **[[Lycaeninae]]** (i vid forstand)
***** **stjertvinger ** (Theclinae)
****** stamme Hypotheclini Eliot, 1973
******* slekten *[[Hypochlorosis]]* Röber, 1892 – 4 arter
******* slekten *[[Hypothecla]]* Semper, 1890 – 2 arter

## Litteratur

## Eksterne lenker
* 
* Brower, Andrew V. Z. 2007. [Theclinae in The Tree of Life Web Project, http://tolweb.org/ http://tolweb.org 
* www.funet.fi – Lycaenidae
Sissel Tolaas

**Sissel Tolaas** (født 1959 i Stavanger og oppvokst på Stord) er en norsk kunstner, som er kjent både for sine skulpturer og for sine arbeider med lukter. Hun har siden 1986 bodd og arbeidet i Berlin.

Hun er utdannet ved Vestlandets Kunstakademi, Bergen, kunstakademier i Warszawa og Poznan og fullførte ved Kunstakademiet i Oslo i 1985. Hun fikk i 1986 et stipend for å arbeide i Berlin, og har siden bodd der.

Hun har bidratt til Skulpturlandskap Nordland med installasjonen «Vindenes hus» i Alstahaug, og laget «Stord-døra» i innseilinga til Leirvik. Sissel Tolaas deltar i ett av prosjektene i den internasjonale mønstringen av samtidskunst dOCUMENTA (13) i Kassel, utstillingssted Karlsaue.

## Referanser
«Valerie»

**«Valerie»** var en bark, bygget som «Clan Buchanan» for T. Dunlop & Sons. ved Russell & Co. Port Glasgow i Skottland i 1887. Den ble kjøpt av rederiet Thomas Berg i Stavanger i 1909 og omdøpt «Valerie». Den krigsforliste i 1917.

## «Clan Buchanan»
* 1887: Bygget ved Russell & Co. i Port Glasgow, Skottland for T. Dunlop & Sons. Døpt «Clan Buchanan»

## «Valerie»
* 1909: Innkjøpt til Norge av rederiet Thomas Berg, Stavanger. Omdøpt «Valerie»
* 1917: 22. april: Senket av kanonild av den tyske ubåten UC-21 30 nautiske mil vest av Cordouan fyr på reise fra Bordeaux til St. Thomas i ballast.

## Kilder
*
Tresfjordbrua

**Tresfjordbrua** er en  meter lang veibro over Tresfjorden mellom Remmem og Vikebukt i Vestnes kommune. Den ble åpnet 24. oktober 2015 av statsminister Erna Solberg. 

Broen medførte at Europavei 136 ble ca. 13 km kortere sammenlignet med tidligere trase rundt fjorden og kjøretiden mellom Åndalsnes og Ålesund ble redusert med omkring 20 minutter. Gjennomgangstrafikken på tidligere E136 gjennom Tresfjord tettsted forsvant da broforbindelsen ble åpnet. Mellom Vikebukt (på østsiden) og kommunesenteret på Helland er innkortingen 22 kilometer. På Remmem-siden (vestsiden) løper E136 sammen med E39 i en rundkjøring..

## Anlegg
Broen står på 198 peler (i 13 grupper) banket ned i fjordbunnen samt fem støpte fundamenter. To av disse fundamentene er senkekasser på 20 og 39 meters dyp. Grunnen på stedet består hovedsakelig av hard morene med store steiner samt noe fjell. Broen danner en slak U-kurve over fjorden fordi den følger en grunne (en fjordterskel) av fast fjell og morene. Fyllingen utenfor Vike kirke går på en grunne som er 5-10 meter dyp et stykke ut i fjorden. De det dypeste stedet er rundt 35 meter. 

Broen har 19 spenn med det lengste på 160 meter, de øvrige spenn er 90 og 60 meter lange. Under hovedspennet er det et seilingsløp på 60 meter bredde og 32 meter høyde. Ved siden av kjørebanen er det en 3 meter bred gang- og sykkelsti.

I tillegg til selve broen ble det lagt ut 700 meter sjøfylling med steinmasse fra sprenging av Vågstrandstunnelen. Selve brokonstruksjonen kostet 930 millioner kroner, i tillegg kom tilknytingsveier på 200 millioner kroner. Sammen med Vågstrandstunnelen kom hele prosjektet på 1,7 milliarder kroner. Broen ble bygget av det tyske firmaet Bilfinger Berger AG på oppdrag fra Statens vegvesen.

## Bompenger
Innkreving av bompenger (med automatiske bomstasjoner på Vikebukt og Våge) begynte da broen var ferdigstilt. Trafikken over broen er i gjennomsnitt 1900 kjøretøy i døgnet (tall for 2016). Trafikken det første året var 22 % høyere enn ventet. Bensinstasjonen innerst i fjorden ble lagt ned straks gjennomgangstrafikken forsvant. 

Innkrevingen ble avsluttet i januar 2021. Bakgrunnen var «bompengeforliket» mellom partene i regjeringen Solberg (august 2019) somm innebar staten skulle dekke gjenstående. 

## Bilder

File:TresfjordbruaSettFraMolde2.jpg|Tresfjordbrua sett fra Molde.
File:Tresfjordbru anlegg 2013.JPG|Anleggsområdet på Vikebukt-sida i 2013
File:Tresfjordbrua fraferge2014.JPG|Byggearbeidet i juli 2014 sett fra Moldefjorden.
File:Tresfjordbrua anlegg2014.JPG|Byggearbeidet i juli 2014 sett fra E39, ferje med armeringsjern, Vikebukt bak.
File:Tresfjordbrua anlegg2014 Vikebukt.JPG|Byggearbeidet i juli 2014 sett fra E39, Vikebukt bak.


## Se også
* Liste over broer i Norge
* Liste over broer i Norge etter lengde

## Referanser
Jannicke Farstad

**Jannicke Susann Farstad** (født 1976) er en norsk journalist, programleder og rådgiver med bakgrunn fra NRK, TV 2 og TVNorge.

Farstad studerte statsvitenskap ved Høgskolen i Molde (1995–1998) og dokumentarproduksjon ved Høgskolen i Volda (2002–2003).

Hun startet karrieren i Skansen Radio hvor hun var programleder og programansvarlig fra 1996 til 1998. Deretter jobbet hun i TVSunnmøre (1998–2001), TVNorge (2000–2001), TV 2 (2001–2002) og NRK (2004–2020). Hun trakk seg ut av mediebransjen i 2020 og ble rådgiver i rådgivningsselskapet Doxacom (2020–2022) før hun i 2022 ble ansatt som kommunikasjonssjef i sjømatkonsernet Hofseth International.

Farstad har blant annet vært med på å lede tv-program som realityserien *[[Big Brother (Norge)|Big Brother]]* (2001) og ungdomsprogrammet *[[Sone 2]]* (2001–2002).

## Referanser


## Eksterne lenker
*
Oxylidini

**Oxylidini** er en delgruppe av glansvingene som tilhører underfamilien stjertvinger (Theclinae).

## Utseende
Små til middelsstore stjertvinger med brede, avrundede vinger, bakvingen med tre korte stjerter. Oversiden er brun, undersiden hvit med nrune tverrstreker.

## Utbredelse
Gruppen er utbredt i tropisk Afrika.

## Systematisk inndeling

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea) 
*** familie **[[glansvinger]]** (Lycaenidae) 
**** delgruppe **[[Lycaeninae]]** (i vid forstand)
***** **stjertvinger ** (Theclinae)
****** stamme Oxylidini Eliot, 1973
******* slekten *[[Oxylides]]* Hübner, 1819 – 6 arter
******* slekten *[[Syrmoptera]]* Karsch, 1895 – 6 arter

## Litteratur

## Eksterne lenker
* 
* Brower, Andrew V. Z. 2007. [Theclinae in The Tree of Life Web Project, http://tolweb.org/ http://tolweb.org 
* www.funet.fi – Lycaenidae
Deudorigini

**Deudorigini** er en delgruppe av glansvingene som tilhører underfamilien stjertvinger (Theclinae).

## Utseende
Små til middelsstore (vingespenn 25-45 millimeter) stjertvinger med litt tilspissede forvinger. Bakvingen ender vanligvis i en tynn stjert. Oversiden er gjerne metallisk blå eller rødoransje, undersiden mer eller mindre brunlig.

## Utbredelse
Gruppen er utbredt i tropisk Afrika og Sørøst-Asia.

## Systematisk inndeling

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea) 
*** familie **[[glansvinger]]** (Lycaenidae) 
**** delgruppe **[[Lycaeninae]]** (i vid forstand)
***** **stjertvinger ** (Theclinae)
****** stamme Deudorigini Doherty, 1886
******* *Deudorix*-gruppen
******** slekten *[[Araotes]]* Doherty, 1889 – 2 arter
******** slekten *[[Artipe]]* Boisduval, 1870 – 4 arter
******** slekten *[[Bindahara]]* Moore, 1881 – 2 arter
******** slekten *[[Deudorix]]* Hewitson, 1863 – 62 arter
******** slekten *[[Hypomyrina]]* Druce, 1891 – 4 arter
******** slekten *[[Paradeudorix]]* Libert, 2004 – 9-13 arter
******** slekten *[[Pilodeudorix]]* Druce, 1891 – 48-52 arter
******** slekten *[[Rapala]]* Moore, 1881 – 62 arter
******** slekten *[[Sinthusa]]* Moore, 1884 – 18 arter
******** slekten *[[Sithon]]* Hübner, 1819 – 2 arter
******* *Capys*-gruppen
******** slekten *[[Capys]]* Hewitson, 1865 – 17 arter
******** *[[Pamela dudgeoni]]* (de Nicéville, 1894)

## Litteratur

## Eksterne lenker
* 
* Brower, Andrew V. Z. 2007. Theclinae in The Tree of Life Web Project, http://tolweb.org 
* www.funet.fi – Lycaenidae
Service canadien de renseignements criminels

**Service canadien de renseignements criminels** (fransk) eller **Criminal Intelligence Service Canada** (engelsk) er en canadisk kriminaletterretningsorganisasjon etablert i 1970. Organisasjonen administreres av Gendarmerie royale du Canada, men er tverretatlig av natur og har personell på utplassering fra blant annet Canada Border Services Agency, Ontario Provincial Police, Ottawa Police Service, Service de police de la Ville de Montréal og Sûreté du Québec. Hovedkontoret ligger i Ottawa, mens 10 autonome provinskontorer gir etterretningsstøtte til nærmere 400 ulike politietater i Canada. Hovedkontoret gir strategisk og administrativ støtte og publiserer blant annet rapporter om organisert kriminalitet til landets ledere.

## Eksterne lenker
*
Primera División de Chile 1990

**Primera División de Chile 1990** var den chilenske øverste fotballserien for sesongen 1990, som sluttet med at Colo-Colo vant for sjuende gangen.

## Kvalifisering for internasjonale turneringer
*Copa Libertadores 1991
**Vinneren av Primera División: Colo-Colo
**Vinneren av Liguilla Pre-Libertadores: Deportes Concepción

## Sluttabellen
Vinneren av Copa Chile 1990 fikk to ekstra bonuspoeng, dessuten fikk alle semifinalister utenom vinneren ett bonuspoeng. Disse bonuspoengene viser i tabellen under "BP".

## Liguilla Pre-Libertadores

## Kvalifiseringen
Både Naval og Everton vant sine kamper i kvalifiseringen og fikk lov til å fortsette i den høyeste divisjonen også i sesongen 1991.

## Eksterne lenker
* RSSSF
Smaltimotei

**Smaltimotei** *(Phleum phleoides)* er en ganske sjelden plante i gressfamilien. 

Den er en nær slektning av timotei. De to artene kan blant annet skilles ved at når man bøyer smaltimoteis blomsterstand (akset), splitter den seg opp i flere deler, i motsetning til timotei. Arten er flerårig og vokser i tuer med lange fiolettaktige strå. Den blir opptil 60 cm høy og finnes nå kun noen få steder i Norge, hovedsakelig i Oslo-området. Her vokser den på tørre kalkbakker og er funnet fra Østfold til Oppland.

Av omtrent 60 kjente voksesteder i Norge finnes smaltimotei nå bare på 15 av disse stedene. Smaltimotei er nå Sør-Frons offisielle kommuneart og her er det tre kjente forekomster. Idag ser det ut til at bare én forekomst fortsatt er intakt i Sør-Fron.

Smaltimotei er regnet som sårbar i Norge og står oppført på Norsk rødliste for arter. I Botanisk hage i Oslo finnes nå eksemplarer av smaltimotei i anlegget Osloryggen, som ble anlagt i år 2000. Her finner vi smaltimotei sammen med mange andre klassiske arter fra kalkbakkene og -øyene i Indre Oslofjord, slik som dragehode, kvitmure, bakkekløver, kubjelle og dvergtistel.

## Referanser




## Eksterne lenker
*
Slaget ved Alcácer Quibir

**Slaget ved Alcácer Quibir** (portugisisk: *Batalha de Alcácer Quibir*; spansk: *Batalla de Alcazarquivir*; arabisk: ), også kalt **de tre kongers slag** (*Batalha dos Três Reis*; ; *Maʿrakat al-Mulūk al-Ṯalāṯat *) og, i Marokko, **slaget ved Wādī al-Maḥāzin** (; *Maʿrakat Wādī al-Maḥāzin*), ble utkjempet 4. august 1578 nær byene al-Qaṣr al-Kabīr og al-ʿArāʾiš i det som i dag er det nordlige Marokko. Slaget ble utkjempet mellom portugisisk hær ledet av kong Sebastian I av Portugal og hans allierte, den tidligere saʿdiherskeren Abū ʿAbd Allāh og hans her, og den Saʿdi-marokkanske hæren ledet av den nye sultanen Abū Marwān ʿAbd al-Malik, som var Abū ʿAbd Allāhs onkel. Slaget endte med en knusende seier for sultan ʿAbd al-Malik. 

Sebastian I hadde opprinnelig planlagt et korstog etter at Abū ʿAbd Allāh hadde spurt han om hjelp for å gjenvinne tronen, som ʿAbd al-Malik hadde tatt fra ham med osmansk støtte. Det portugisiske nederlaget ble slutten for Aviz-dynastiet, og førte til den iberiske union mellom Portugal og Spania, som kom til å vare i seksti år, fram til 1640.
Aḥmad al-Manṣūr

**Abū al-ʿAbbās Aḥmad al-Manṣūr** (arabisk: ; født 1549 i Fès, død 25. august 1603 utenfor Fès), også kalt **ad-Dhabī** (; «Den gyldne»), var den femte og best berømte av Saʿdi-sultanene av Marokko, og hersket fra 1578, da Abū Marwān ʿAbd al-Malik døde under slaget ved Alcácer Quibir, til hans død i 1603. Han var den femte sønnen til Muḥammad aš-Šaiḫ, som var en saʿdisk prins. Aḥmad al-Manṣūr var i det sekstende århundre en viktig person både i Afrika og Europa, og hans hær og hans rikes strategiske beliggenhet gjorde ham til en mektig politiker på slutten av renessansen. 

## Referanser
FlightGear

***FlightGear Flight Simulator*** (ofte kalt ***FlightGear*** eller ***FGFS***) er en flysimulator. Simulatoren er åpen kildekode utgitt under GNU General Public License, og er utviklet av entusiastiske programmerere med interesse for luftfart. Den siste stabile versjonen er 3.4.0.

Til FlightGear kan man laste ned landskap som dekker hele verden med ca. 20&nbsp;000 flyplasser og drøyt 350 flytyper, inkludert helikoptre og ballonger, fra den offisielle websiden. Utover det finnes det detaljerte landskap og flytyper fra frittstående websider. Det finnes også støtte for å spille over internett.

I tillegg til modeller med realistiske flyegenskaper kan man også laste ned romfartøyene Vostok 1 og den amerikanske romfergen samt det rakettdrevne eksperimentflyet X-15

## Referanser


## Eksterne lenker
*
John de Mol

**Johannes Hendrikus Hubert** «**John**» **de Mol Jr.** (født 1955) er en nederlandsk media-magnat som står bak internasjonale produksjonsselskaper som Endemol og Talpa. Han er kjent for å ha utviklet og skapt realityserien *[[Big Brother]]* og talentkonkurransen *[[The Voice (TV-program)|The Voice]]*.

Han solgte Endemol for 5,3 milliarder dollar til spanske Telefonica i 2000. Finanstidsskriftet Forbes anslo hans formue til $1,7 mrd. i 2022.

## Referanser


## Eksterne lenker
* 
*
Sadelpunkt

Et **sadelpunkt,** også kalt et **terrassepunkt,** er innenfor matematikken et punkt på grafen til en funksjon hvor den er stasjonær. Det vil si at de førstederiverte av funksjonen er null. Navnet kommer fra det tilfellet at funksjonen har to variable slik at grafen er en flate. I sadelpunktet vil denne da øke i en retning og avta i en annen slik at den får en sadellignende form som vist på bildet. 

Om det stasjonære punktet er et relativt maksimum, minimum eller sadelpunkt kan undersøkes ved funksjonens andrederiverte i det aktuelle punktet. 
For en funksjon *f*&thinsp;(*x,y*), kan man derivere to ganger med hensyn på *x* for å finne den dobbeltderiverte *f<sub>xx</sub>&thinsp;* og likeså med hensyn på *y* som gir *f<sub>yy</sub>*.  Derivasjon en gang med hensyn på *x* og en gang med hensyn på *y* gir den dobbeltderiverte *f<sub>xy</sub>*. 

Hvis nå «diskriminanten» *D = f<sub>xx</sub>&sdot;f<sub>yy</sub> - f<sub>xy</sub><sup>2</sup>*&thinsp; er negativ i et punkt, er det et sadelpunkt når *f<sub>xx</sub>&thinsp;* og *f<sub>yy</sub>&thinsp;* har motsatt fortegn. I motsatt fall når diskriminanten er positiv, må begge deriverte *f<sub>xx</sub>*&thinsp; og *f<sub>yy</sub>*&thinsp; ha samme fortegn. Dersom da *f<sub>xx</sub>&thinsp;* er positiv, vil punktet være et lokalt minimum. Hvis ikke, er det et lokalt maksimum. 

## Referanser


## Eksterne lenker

* Paul's Online Math Notes, ''Relative Minimums and Maximums''.
Sidima

***Sidima*** er en slekt av dagsommerfugler som tilhører undergrupper blåvinger i den store familie glansvinger (Lycaenidae).

## Utseende
Nokså små blåvinger uten stjerter på bakvingen. Hannens overside er himmelblå med en smal, svart ytterkant. Undersiden er lysgrå med få, svarte flekker.

## Utbredelse
Slekten er representert med én art på hver av øyene Mindanao, Sumatra, Sulawesi og Ny-Guinea.

## Systematisk inndeling

* sommerfugler (Lepidoptera)
** gruppen / overfamilien **[[dagsommerfugler]]** (Papilionoidea)
*** familien **[[glansvinger]]** (Lycaenidae) 
**** delgruppen **[[Lycaeninae]]** (i vid forstand)
***** **blåvinger** (Polyommatinae) 
****** stammen Polyommatini (i snever forstand) 
******* slekten *Sidima* Eliot & Kawazoé, 1983
******** *[[Sidima amarylde]]* Eliot & Kawazoé, 1983 – Ny-Guinea
******** *[[Sidima idamis]]* (Frühstorfer, 1917) – Sumatra
******** *[[Sidima murayamai]]* Eliot & Kawazoé, 1983 – Mindanao
******** *[[Sidima sulawesiana]]* Eliot & Kawazoé, 1983 – Sulawesi

## Eksterne lenker
* 
* Brower, Andrew V. Z. 2007. [''Sidima'' i The Tree of Life Web Project, http://tolweb.org/ http://tolweb.org 
* www.funet.fi – ''Sidima''
* Bilder av noen arter
Echinargus

***Echinargus*** er en slekt av dagsommerfugler som tilhører undergruppen blåvinger i den store familie glansvinger (Lycaenidae).   

## Utseende
Middelsstore blåvinger er uten stjerter på bakvingene. Hannens overside er blå med en liten, svart flekk på bakvingen, hunnen er brun med litt blålig metallglans. Undersiden er lysgrå med svarte flekker.

## Levevis
Larvene lever på urter, busker og trær i erteblomstfamilien (i vid forstand). De spiser av blomstene, og blir stelt av maur som beskytter dem.

## Utbredelse
Slekten er utbredt fra det sørlige USA i nord til Peru i sør.

## Systematisk inndeling

* sommerfugler (Lepidoptera)
** gruppen / overfamilien dagsommerfugler (Papilionoidea)
*** familien glansvinger (Lycaenidae) 
**** delgruppen Lycaeninae (i vid forstand)
***** blåvinger (Polyommatinae) 
****** stammen Polyommatini (i snever forstand) 
******* slekten ***Echinargus*** Nabokov, 1945
******** *[[Echinargus huntingtoni]]* Rindge & Comstock, 1953
******** *[[Echinargus isola]]* (Reakirt, 1867)
******** *[[Echinargus martha]]* (Dognin, 1887)
******** *Echinargus* sp. – ubeskrevet art fra Peru

## Kilder
* Butterflies and moths of North America – *Echinargus isola* http://www.butterfliesandmoths.org/species/Echinargus-isola

## Eksterne lenker
* 
* Brower, Andrew V. Z. 2007. [''Echinargus'' i The Tree of Life Web Project, http://tolweb.org/ http://tolweb.org 
* www.funet.fi – ''Echinargus''
Erysichton

***Erysichton*** er en slekt av dagsommerfugler som tilhører undergrupper blåvinger i den store familie glansvinger (Lycaenidae).   

## Utseende
Middelsstore blåvinger med en stjert på bakvingen. Hannens overside er blå, hunnen er brunsvart med spredte, blå skjell og et bredt, hvitt felt i midten. Undersiden er gråbrun med fine, hvite tverrstreker, dessuten et bredt, hvitt tverrbånd i forvingen.

## Levevis
Larven kan leve på mange ulike planter. Den blir stelt og voktet av maur.

## Utbredelse
Slekten er utbredt i Australia, Ny-Guinea og omkringliggende øyer.

## Systematisk inndeling

* sommerfugler (Lepidoptera)
** gruppen / overfamilien dagsommerfugler (Papilionoidea)
*** familien glansvinger (Lycaenidae) 
**** delgruppen Lycaeninae (i vid forstand)
***** blåvinger (Polyommatinae) 
****** stammen Polyommatini (i snever forstand) 
******* slekten ***Erysichton*** Frühstorfer, 1916
******** *[[Erysichton albiplaga]]* Tite, 1963
******** *[[Erysichton lineata]]* (Murray, 1874)
******** *[[Erysichton palmyra]]* (Felder, 1860)

## Kilder
* Butterflies of Australia – *Erysichton lineata* http://lepidoptera.butterflyhouse.com.au/lyca/lineata.html

## Eksterne lenker
* 
* Brower, Andrew V. Z. 2007. [''Erysichton'' i The Tree of Life Web Project, http://tolweb.org/ http://tolweb.org 
* www.funet.fi – ''Erysichton''
* Bilde av ''Erysichton palmyra''
Ionolyce

***Ionolyce*** er en slekt av dagsommerfugler som tilhører undergrupper blåvinger i den store familie glansvinger (Lycaenidae).

## Utseende
Middelsstore blåvinger, bakvingen med en tynn, hvit-tippet stjert. Hannens overside er blåfiolett, hunnen er brun med spredte, blå skjell. Undersiden er brun med fine, hvite tverrstriper og en oransje flekk ved bakvingens bakhjørne.

## Utbredelse
Slekten er utbredt i Sørøst-Asia og Australia.
*[[Ionolyce helicon]]* er utbredt fra India til Australia, de to andre artene er bare kjent fra Salomonøyene.

## Systematisk inndeling

* sommerfugler (Lepidoptera)
** gruppen / overfamilien **[[dagsommerfugler]]** (Papilionoidea)
*** familien **[[glansvinger]]** (Lycaenidae) 
**** delgruppen **[[Lycaeninae]]** (i vid forstand)
***** **blåvinger** (Polyommatinae) 
****** stammen Polyommatini (i snever forstand) 
******* slekten *Ionolyce* Toxopeus, 1929
******** *[[Ionolyce brunnescens]]* Tite, 1963
******** *[[Ionolyce helicon]]* (Felder, 1860)
******** *[[Ionolyce selkon]]* Parsons, 1986

## Kilder
* Indian Foundation for Butterflies – *Ionolyce helicon* http://ifoundbutterflies.org/3-lepidoptera/ionolyce-helicon

## Eksterne lenker
* 
* Brower, Andrew V. Z. 2007. [''Ionolyce'' i The Tree of Life Web Project, http://tolweb.org/ http://tolweb.org 
* www.funet.fi – ''Ionolyce''
Souad Khodja

**Souad Khodja** er en sosiolog fra Algerie. Hun har skrevet flere bøker og særlig jobbet med kvinners stilling. For boken *A comme Algériennes* fikk hun Noma-prisen i 1992.

## Utgivelser
* *Les Algériennes au quotidien* (1985)
* *A comme Algériennes* (1990. Vant Noma-prisen
* *Fatiah. Chroniques d’une femme dans la tourmente* (1995)

## Eksterne lenker
*  Kort biogrgafi på algerie-livres.com
Neolucia

***Neolucia*** er en slekt av dagsommerfugler som tilhører undergrupper blåvinger i den store familie glansvinger (Lycaenidae).

## Utseende
Middelsstore blåvinger uten stjerter på bakvingene. Oversiden hos begge kjønn er brun, vingefrynsene langs ytterkanten er vekselvis brune og hvite. Undersiden er lyst gråbrun med mørkere tverrstriper, på bakvingen gjerne med et par pileformede, svarte flekker.

## Levevis
Larvene lever på busker i erteblomstfamilien og lyngfamilien.

## Utbredelse
Slekten er utbredt i Australia, inkludert Tasmania.

## Systematisk inndeling

* sommerfugler (Lepidoptera)
** gruppen / overfamilien **[[dagsommerfugler]]** (Papilionoidea)
*** familien **[[glansvinger]]** (Lycaenidae) 
**** delgruppen **[[Lycaeninae]]** (i vid forstand)
***** **blåvinger** (Polyommatinae) 
****** stammen Polyommatini (i snever forstand) 
******* slekten *Neolucia* Waterhouse & Turner, 1905
******** *[[Neolucia agricola]]* (Westwood, 1851)
******** *[[Neolucia hobartensis]]* (Miskin, 1890)
******** *[[Neolucia mathewi]]* (Miskin, 1890)

## Eksterne lenker
* 
* Brower, Andrew V. Z. 2007. [''Neolucia'' i The Tree of Life Web Project, http://tolweb.org/ http://tolweb.org 
* www.funet.fi – ''Neolucia''
* Bilder av artene
Radioaktivt nedfall

**Radioaktivt nedfall** er radioaktivt materiale som blir blåst opp i atmosfæren ved en kjerneeksplosjon og faller ned igjen når sjokkbølgen har lagt seg. Det refererer vanligvis til radioaktivt støv og aske som blir til når et kjernefysisk våpen eksploderer. Dette støvet er en svært farlig type radioaktiv kontaminasjon. Det kan forurense akviferer og ha en ødeleggende effekt på økosystemer i mange år etter nedfallet.

## Kilder
*  radioaktivt nedfald i Den Store Danske Encyklopædi

## Eksterne lenker
*
Charles Mungoshi

**Charles Lovemore Mungoshi** (født 2. desember 1947 næt Chivhu i daværende Sør-Rhodesia, død 16. februar 2019 i Harare) var en zimbabwisk forfatter.

## Liv og virke
Hans første roman var på shona og var *Makunungunu Maodzamoyo*. Deretter kom en engelsk novellesamling, *Some Kinds of Wounds*, som ble forbudt av den britiske kolonimakt. Shonaromanen *Kunyarara Hakusi Kutaura* vant flere priser og skuespillet *Ingongova Njakenjake* viste mangesidigheten hans som forfatter.

Mungoshis verker omfatter både noveller og romaner på shona og engelsk. Han skrev også poesi, men så ikke på dette som hovedarbeidet sitt. Hans tematisk spenn er stort, fra anti-kolonialisme til barnebøker. Skriftene hans ble i utgangspunktet forbudt av kolonistyret, men han skrev senere også om post-kolonial undertrykkelse.

Han ble tildelt priser som Noma-prisen (1992) og Commonwealth Writers Prize for Afrika to ganger (1988 og 1998). To av romanene hans, en på shona og en på engelsk, begge utgitt i 1975, vant den internasjonale PEN-prisen. Han fikk også et æresdoktorat fra University of Zimbabwe.

## Referanser


## Eksterne lenker
* Oppslag i Store norske leksikon
* Oppslag i Literary Encyclopedia
* Kort biografi hos Poetry International
Trygve Gårdbo

**Jens Trygve Gårdbo** (1900–1969) var en norsk advokat og politimester i Arendal fra 1942 til 1944.

Gårdbo ble født 12. august 1900 i Tønsberg som sønn av kjøpmann Mathias Pettersen (1867–1959) og Louise Myhre (f. 1871). Gårdbo var advokat og meldte seg inn i Nasjonal Samling i desember 1940. Han var økonomileder i Nes lag av Nasjonal Samling i 1941. Han var NS-oppnevnt politimester i Arendal fra juni 1942, kretspersonalleder i Nasjonal Samling i Arendal i 1943 og medlem i Germanske-SS Norge fra samme år. Gårdbo ble senere politimester i Leikanger og i Odda.

Han ble i det norske landssvikoppgjøret dømt til 4 1/2 års tvangsarbeid,  kroner i inndragning, fratatt sakførerbevillingen og tap av sivile rettigheter i ti år. Høyesterett forlenget i mars 1947 straffen til seks års tvangsarbeid. Han ble løslatt fra Ilebu fengsel 16. mars 1949.

Gårdbo døde i 1969 i en alder av 69 år.

## Referanser
A Dangerous Method

***A Dangerous Method*** er en historisk dramafilm fra  regissert av David Cronenberg. De ledende rollene spilles av Viggo Mortensen, Michael Fassbender, Keira Knightley og Vincent Cassel i hovedrollene. Filmen handler om psykologene Carl Jung og Sigmund Freud og pasienten Sabina Spielrein som ble behandlet for hysteri. Den ble tilpasset til film av Christopher Hampton, fra hans teateroppsetning *The Talking Cure* fra 2002, som var basert på boken *A Most Dangerous Method* av John Kerr, som er en bok basert på virkelige hendelser.

Filmen hadde premiere på den 68. filmfestivalen i Venezia, og ble også vist på Toronto International Film Festival i 2011.

## Handling
Sabina Spielrein ankommer Burghölzli i august 1904, et fremtredende psykiatrisk sykehus i Zürich. Hun har diagnosen  hysteri, og begynner en ny behandling med en ung sveitsisk lege Carl Jung. Han bruker ordassosiasjon og drømmetydning som en del av hans psykoanalyse, og oppdager at Spielreins tilstand ble utløst som barn på grunn av ydmykelse og seksuell opphisselse hun følte som barn når faren hennes slo henne naken.

Jung og den medisinske sjefen Eugen Bleuler anerkjenner Spielreins intelligens og energi, og lar henne hjelpe dem i deres eksperimenter. Jung begynner etter hvert en affære med Spielrein. Spielrein ønsker å bli gravid med Jung, men han nekter. Etter å ha forsøk å begrense forholdet deres til et profesjonelt forhold mellom doktor og pasient, appellerer hun til Freud etter hans profesjonelle hjelp - noe som tvinger Jung til å fortelle Freud sannheten om deres forhold.

## Medvirkende
* Viggo Mortensen som Sigmund Freud
* Michael Fassbender som Carl Jung
* Keira Knightley som Sabina Spielrein
* Vincent Cassel som Otto Gross
* Sarah Gadon som Emma Jung
* André Hennicke som Eugen Bleuler
* Arndt Schwering-Sohnrey som Sandor Ferenczi
* Marc Engelhard som pasient på et sanatorium

## Referanser


## Eksterne lenker
*
Norsk Bluesunion

**Norsk Bluesunion** (NBU) er en sjangerorganisasjon for norske bluesklubber og bluesfestivaler samt spillesteder som slutter seg til NBUs formål. Norsk Bluesunion bestod i oktober 2016 av 59 medlemsklubber med til sammen ca  enkeltmedlemmer.

## Kjerneområde
NBU har som overordnet mål å skape et rikt miljø for blues i Norge. NBU har som intensjon å øke kjennskapen til blues og beslektede musikkformer i Norge gjennom konserter og faglig virksomhet knyttet til sin drift.

## Historie-organisasjon
NBU ble opprettet 27.april 1997 etter grundig forarbeid av aktive ildsjeler i det norske bluesmiljøet. Ved oppstart bestod NBU av 23 bluesklubber. NBU har siden den gang hatt en formidabel tilvekst.

Ved årsmøtet 2011 ble Norsk Bluesunion etablert som en selvstendig organisasjon etter at tidligere moderforbund Norsk Rockforbund har besluttet å ikke lenger jobbe sjangerrettet for bluesen, men heller være en sjangernøytral arrangørorganisasjon. Et enstemmig årsmøte stemte for å etablere NBU som selvstendig organisasjon.

Landsmøtet er NBUs høyeste myndighet og avholdes hvert annet år. Landsmøtet velger styre og valgkomite. Styret er NBUs øverste besluttende myndighet i perioden mellom 2 landsmøter. Styret konstituerer seg selv, med unntak av styreleder som er særskilt valgt.

BluesNews er Norsk Bluesunions medlemsorgan. http://www.bluesnews.no/  Alle medlemmer av en bluesklubb tilsluttet NBU abonnerer på BluesNews som en del av sitt medlemskap.

Alle spillesteder, bluesklubber og bluesfestivaler som oppfyller Norsk Blues Unions formålsparagraf kan bli medlem i organisasjonen etter søknad.

## Eksterne lenker
*
Paul Verhoeven

**Paul Verhoeven** (født 18. juli 1938 i Amsterdam) er en nederlandsk regissør, manusforfatter og produsent som har laget filmer i både Nederland og USA. Eksplisitt voldelig og/eller seksuelt innhold og sosial satire er varemerker for både hans drama og science fiction-filmer. Han er best kjent for å ha regissert den amerikanske spillefilmer RoboCop (1987), Total Recall (1990), Basic Instinct (1992), Starship Troopers (1997), og Hollow Man (2000).

Turks fruit (1973) fikk prisen for beste nederlandske film of the Century ved Nederland Film Festival. Hans filmer sammen mottok totalt ni Oscar-nominasjoner, hovedsakelig for redigering og effekter. Både RoboCop og Total Recall vant en Academy Special Achievement Award. I kontrast, ble hans film Showgirls (1995) dårlig mottatt og vant syv gull Raspberry Awards, men har blitt en kultfilm over tid.

## Filmografi
### Regissør

* 1971 : *En prostituerts dagbok*
* 1973 : *[[Turks fruit]]*
* 1975 : *Katie Tippel*
* 1977 : *[[Krigshelten]]*
* 1980 : *Spetters*
* 1983 : *[[Den fjerde mann (film fra 1983)|Den fjerde mann]]*
* 1985 : *Ild og blod*
* 1987 : *[[RoboCop]]*
* 1990 : *[[Total Recall (1990)|Total Recall]]*
* 1992 : *[[Basic Instinct]]*
* 1995 : *[[Showgirls]]*
* 1997 : *[[Starship Troopers (film)|Starship Troopers]]*
* 2000 : *[[Hollow Man]]*
* 2008 : *[[Zwartboek]]*
* 2016 : *[[Elle (film)|Elle]]*

### Manusforfatter
* 1977 : *Krigshelten*
* 1985 : *Ild og blod*
* 2008 : *[[Zwartboek]]*

## Referanser


## Eksterne lenker
* Time Out Interview 
* 
* Paul Verhoeven 2002 critique by professor Dan Shaw on the *Senses of Cinema* website
* Literature on Paul Verhoeven
Paraduba

***Paraduba*** er en slekt av dagsommerfugler som tilhører undergrupper blåvinger i den store familie glansvinger (Lycaenidae).

## Utseende
Middelsstore blåvinger med en kort stjert på bakvingen. Hannens overside er matt blåfiolett. Undersiden er brun med fine, hvite tverrstreker og en oransje flekk ved bakhjørnet.

## Utbredelse
De tre artene lever alle på Ny-Guinea.

## Systematisk inndeling

* sommerfugler (Lepidoptera)
** gruppen / overfamilien **[[dagsommerfugler]]** (Papilionoidea)
*** familien **[[glansvinger]]** (Lycaenidae) 
**** delgruppen **[[Lycaeninae]]** (i vid forstand)
***** **blåvinger** (Polyommatinae) 
****** stammen Polyommatini (i snever forstand) 
******* slekten *Paraduba* Bethune-Baker, 1906
******** *[[Paraduba metriodes]]* Bethune-Baker, 1911
******** *[[Paraduba owgarra]]* Bethune-Baker, 1906
******** *[[Paraduba siwiensis]]* Tite, 1963 

## Eksterne lenker
* 
* Brower, Andrew V. Z. 2007. [''Paraduba'' i The Tree of Life Web Project, http://tolweb.org/ http://tolweb.org 
* www.funet.fi – ''Paraduba''
Forbindelseslinjen Baumschulenweg–Neukölln

**Forbindelseslinjen Baumschulenweg–Neukölln** er en kort forbindelsesstrekning i syd i Berlin. Den forbinder Ringbanen med Jernbanelinjen Berlin–Görlitz. Den har i dag dobbeltspor for S-Bahn, som benyttes av flere linjer, med stasjonen Köllnische Heide, og et ikke-elektrifisert spor for godstrafikk. Forbindelsen blir hovedsakelig benyttet av S-Bahntrafikk.

Da Berlinmuren ble stengt 13. august 1961 ble Köllnische Heide endestasjon, sporene på østsiden av grensen ble fjernet. Etter murens fall ble S-Bahn-nettet oppgradert og linjens opprinnelige funksjon ble tatt i bruk igjen 17. desember 1993.

## Linjekart

|}
2010 i Chile

__TOC__
Begivenheter i året **[[2010]] i [[Chile]]**.

## Statsleder
* President: Michelle Bachelet (sosialistisk) (forlot embetet 11. mars), Sebastián Piñera (RN) (inntok embetet 11. mars)

## Hendelser
### Februar

* 27. februar &ndash; Et jordskjelv på 8,8 på Momentmagnitude-skalaen (det femte kraftigste registrerte til da) og tsunami rammer det sentrale Chile, berører 80% av befolkningen og etterlater 525 omkomne.

### Mars
* 11. mars &ndash; Senterhøyre forretningsmannen Sebastián Piñera blir tatt i ed som Chiles president, etter 20 år styre av sentervenstre.

### Mai
* 7. mai &ndash; Chile blir det første landet i Sør-Amerika som slutter seg til Organisasjonen for økonomisk samarbeid og utvikling (OECD).

### Juni
* 28. juni &ndash; Chiles  går videre til sluttspiller i VM i fotball for første gang på 12 år.

### September
* 18. september &ndash; Chile feier 200 års uavhengighet.

### Oktober

* 13. oktober &ndash; Alle de 33 gruvearbeidere  som var innestengt i en mine i Nord-Chile 700 meter under bakken blir reddet ut i live etter 69 dager. Redningsaksjonen ble kringkaster døgnet rundt til millioner av seere rundt omkring i verden.

### Desember
* 8. desember &ndash; En brann bryter ut i San Miguel-fengselet i Santiago, der 81 innsatte omkommer. Dette var den dødeligste hendelsen i landets fengsler.

## Fødsler

## Dødsfall
* 24. april - Paul Schäfer, grunnlegger av Colonia Dignidad (født  )
* 17. mai - Arturo Fontaine, direktør for *[[El Mercurio]]* og ambassadør til Argentina (født  )
*21. juli - Luis Corvalán, senator og generalsekretær for  Partido Comunista de Chile (født  )
*25. august - Guillermo Blanco, forfatter (født  )
*28. september - Héctor Croxatto, prisbelønnet forsker (født  )
*24. november - Sergio Valech, biskop (født  )

## Referanser